Valdet Rama

**Valdet Rama** (lindur më 20 nëntor 1987) është një futbollist profesionist shqiptar i cili luan si mesfushor për klubin shqiptar Kukësi.

## Jeta e hershme
Rama është një Shqiptar i Kosovës dhe shkoi në Gjermani në moshën nëntë vjeç. Ai e shpenzoi karrierën e tij të rinisë te Ruhr district dhe do të kalonte pjesën tjetër të karrierës së rinisë në tre klube të tjera lokale përpara se të shkonte te ish kampionët gjermanë Rot-Weiss Essen në vitin 2004.

## Karriera me klube
### Karriera e hershme
Rama bëri debutimin e tij në ligën e dytë profesionale gjermane 2. Bundesliga me FC Ingolstadt 04 më 17 gusht 2008 ku ai startoi në ndeshjen kundër SpVgg Greuther Fürth, Rama arriti të shënoj gol në këtë ndeshje. Më 26 maj 2009, ai lajmëroi transferimin e tij tek Hannover 96 ku ai firmosi një kontratë tre-vjeçare.

### Örebro
Në shkurt 2011, Rama firmosi për klubin suedez Örebro SK. Ai pati një ndikim në madh në vitin e parë me klubin, duke shënuar tetë gola nga pozicioni i tij si anësor. Gjatë sezonit të dytë ai u bë rezervë dhe trajneri i tij e kritikoi për mungesë të punës mbrojtëse. Kjo gjë bëri që agjenti i shqiptarit të dilte kundër klubit, duke thënë se Rama është një nga lojtarët më të mirë të ligës dhe se ai u turpëruar nga komentet i trajnerit. Ai gjithashtu i kërkoi Örebros që ta shiste lojtarin gjatë merkatos së verës. Rama megjithatë qëndroi tek klubi deri në fund të sezonit Allsvenskan 2012.

### Valladolid
Pasi mbarimit të sezonit në Suedi, më 31 janar 2013, Rama firmosi një kontratë për Real Valladolid. Ai u bë shqiptari i parë që luan në La Liga. Rama bëri debutimin e tij më 9 mars në një ndeshje kundër Málagës që u mbyll në barazimin 1–1; ai hyri në fushë si zëvëndësues në vend të Daniel Larsson. Rama shënoi regjistroi golin e parë me klubin më 20 janar 2014 në humbjen 4–2 kundër Athletic Bilbao, duke shënuar në minutën e 90të.

### Kukësi
Më 31 janar 2019, pas më shumë se një viti pa skuadër, Rama pranoi të luante me klubin shqiptar Kukësi; ai firmosi një kontratë gjashtë-mujore me të drejtë rinovimin edhe për një vit tjetër.

## Karriera ndërkombëtare
### Fillimet dhe debutimi
Në shkurt 2013, pas trasferimit të tij te Real Valladolid, Rama shprehu dëshirën e tij për të përfaqësuar kombëtaren Shqiptare, kjo pasi ishte kontaktuar nga Federata Shqiptare e Futbollit për të marrë pjesë në ndeshjet e ardhshme. Pas mbylljes së proçedurave, Rama bëri debutimin e tij me Shqipërinë më 26 mars 2013 në një ndeshje miqësore kundër Lituanisë në Stadiumin Qemal Stafa; ai luajti si titullar për 64 minuta me Shqipërinë që fitoi 4–1.

### Kualifikueset e Kupës së Botës 2014
Më 7 qershor 2013, Rama shënoi golin e parë me kombëtaren në barazimin 1–1 në Qemal Stafa kundër Norvegjisë. Goli erdhi pasi Rama përparoi në të majtë, duke hyrë në zonë ku të vetmen trajektore të mundshme për të mposhtur portierin Rune Jarstein. Pas kësaj, Rama shënoi në ndeshjen tjetër të kombëtares, këtë herë në miqësore kundër Armenisë ku Shqipëria fitoi me rezultatin 2–0, goli i Ramës ishte i ngjashëm me golin që shënoi kundër Norvegjisë. 

Rama luajti edhe në dy ndeshjet e tjera kualifikuese të Kupës së Botës respektivisht kundër Sllovenisë dhe Islandës, të cilat Shqipëria i humbi të dyja. Në ndeshjen e parë, Rama luajti 90 minuta në humbjen 1–0 në Lubjanë kundër Sllovenisë. Në transfertën në Islandë, ai shënoi me një gjuajtje jashtë zone në minutën e 9të, por ekipi nuk e ruajti avantazhin dhe në fund u mposht 2–1.

Ai në ndeshjen e dytë luajti gjithashtu 90 minuta në humbjen tjetër 2–1 në Reykjavík kundër Islandës, në këtë ndeshje, Rama shënoi një gol fantastik nga 20 metra në minutën e nëntë. Rama luajti 85 minuta në ndeshjen e fundit kualifikuese në humbjen tjetër në Qemal Stafa 1–2 kundër Zvicrës. Shqipëria i mbylli kualifikueset në vendin e 5të me 11 pikë duke dështuar të kualifikohej në Kupën e Botës 2014.

### Golat me kombëtaren
:*Lista e Golave dhe rezultateve me kombëtaren Shqipare.*

## Referime 
## Lidhje të jashtme 
* Valdet Rama tek kicker.de 
* Profili tek Swedish FA 
* Valdet Rama — Goal.com